ai4bharat/Pralekha huggingface dataset:
PIB Headquarters
இந்தியன் ஓவர்சீஸ் வங்கியின் அங்கீகரிக்கப்பட்ட மூலதனம் உயர்வு
மத்திய அரசு ரிசர்வ் வங்கியுடன் நடத்திய ஆலோசனைக்குப்பிறகு, வங்கியின் அங்கீகரிக்கப்பட்ட மூலதனத்தை ரூ.5,000 கோடி உயர்த்தி, தற்போதைய ரூ.10,000 கோடியிலிருந்து ரூ.15,000 கோடியாக அதிகரித்து அரசிதழில் அறிவிப்பு வெளியிடப்பட்டுள்ளது.
அரசே மேலும் மூலதன நிதியை வழங்கினாலும்கூட, அங்கீகரிக்கப்பட்ட மூலதன உயர்வின் மூலம், பங்கு மூலதன பத்திரங்களை வெளியிட்டு, வங்கியின் மூலதனத்தை அதிகரிக்க வழி வகை ஏற்பட்டுள்ளது.
2019-20ஆம் நிதியாண்டில், அதிகபட்சமாக சம மதிப்புடைய 300 கோடி பங்குகளை வெளியிட வங்கியின் இயக்குநர்கள் குழு ஒப்புதல் அளித்துள்ளது. பொதுப்பங்குகள் வெளியீடு, ஊழியர்களுக்கு பங்கு வழங்குதல், முன்னுரிமை பங்குகளை வெளியிடுவதற்கும் அனுமதி அளிக்கப்பட்டுள்ளது. 10.07.2019 அன்று நடைபெற்ற வருடாந்திர பொதுக்குழுக்கூட்டத்தில், வங்கியின் பங்குதாரர்களும் இந்த நடவடிக்கைகளுக்கு ஒப்புதல் அளித்துள்ளதாக சென்னை இந்தியன் ஓவர்சீஸ் வங்கியின் மைய அலுவலகம் தெரிவித்துள்ளது.
மத்திய அமைச்சரவை
போபால் நினைவு மருத்துவமனை மற்றும் ஆராய்ச்சி மையத்தில் உள்ள பொதுப் பணி மருத்துவ அதிகாரிகள், சிறப்பு நிலை மருத்துவர்கள் மற்றும் மருத்துவ ஆசிரியர்களின் ஓய்வு பெறும் வயதை அதிகரிக்க மத்திய அமைச்சரவை ஒப்புதல்
போபாலில் உள்ள போபால் நினைவு மருத்துவமனை மற்றும் ஆராய்ச்சி மையத்தில் பணிபுரியும் பொதுப் பணி மருத்துவ அதிகாரிகள், சிறப்பு நிலை மருத்துவர்கள் மற்றும் கற்பிக்கும் மருத்துவ ஆசிரியர்களின் ஓய்வு பெறும் வயதை மத்திய சுகாதார சேவைகள் மற்றும் இதர மத்திய மருத்துவமனைகள்/நிறுவனங்களில் பணிபுரியும் மருத்துவர்களுக்கு நிகராக 65 ஆக அதிகரிக்கும் வகையில் சுகாதாரம் மற்றும் குடும்ப நலத்துறை அமைச்சகத்தின் சுகாதார ஆராய்ச்சித் துறையின் யோசனைக்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் ஒப்புதல் அளித்தது.
பொதுப் பணி மருத்துவ அதிகாரிகள் மற்றும் கற்பித்தல், கற்பிக்காத மற்றும் மத்திய சுகாதார சேவைகளில் சார்நிலைகளில் உள்ள சிறப்பு நிபுணர்கள் ஓய்வு பெறும் வயது கடந்த 2018 ஜனவரி மாதம் அறிவிக்கை ஒன்றின் மூலம் 65 ஆக உயர்த்தப்பட்ட்து.
அரசின் இந்த முடிவு பரோடா நினைவு மருத்துவமனை மற்றும் ஆராய்ச்சி மையத்தில் உள்ள மருத்துவ ஆசிரியர்கள் மற்றும் சிறப்பு மருத்துவர்களின் பற்றாக்குறையை போக்கவும் போபால் வாயுக் கசிவு விபத்தில் பாதிக்கப்பட்டவர்கள் மற்றும் அவர்களது குடும்பத்தினரின் நோயாளிகள் பராமரிப்பு வசதியை மேம்படுத்தும்.
-------
(Visitor Counter : 79
மனித வள மேம்பாட்டு அமைச்சகம்
தேசிய கல்விக் கொள்கை-2020-ஐ செயல்படுத்துவதில் அமைதி மற்றும் நீடித்த வளர்ச்சிக்கான மகாத்மா காந்தி கல்வி நிறுவனம் பங்கு பெறுவது குறித்த கூட்டத்திற்கு மத்திய கல்வி அமைச்சர் தலைமை வகித்தார்
தேசிய கல்விக் கொள்கை-2020-ஐ செயல்படுத்துவதில் அமைதி மற்றும் நீடித்த வளர்ச்சிக்கான மகாத்மா காந்தி கல்வி நிறுவனம் பங்கு பெறுவது குறித்த கூட்டத்திற்கு மத்திய கல்வி அமைச்சர் திரு. ரமேஷ் பொக்ரியால் நிஷாங்க் தலைமை வகித்தார்.
உயர் கல்வி செயலாளர் திரு அமித் காரே, பள்ளி கல்வி மற்றும் எழுத்தறிவு செயலாளர் திருமதி அனிதா கர்வால், யுனெஸ்கோ புது தில்லி இயக்குநர் திரு எரிக் ஃபால்ட், அமைதி மற்றும் நீடித்த வளர்ச்சிக்கான மகாத்மா காந்தி கல்வி நிறுவன தலைவர் பேராசிரியர் ஜே எஸ் ராஜ்புத், அந்நிறுவனத்தின் இயக்குநர் டாக்டர் அனந்த துரையப்பா மற்றும் அமைச்சகத்தின் மூத்த அதிகாரிகள் கூட்டத்தில் கலந்து கொண்டனர்.
தேசிய கல்வி கொள்கை-2020-ஐ குறித்து பேசிய அமைச்சர், யுனெஸ்கோவின் நீடித்த வளர்ச்சி இலக்குகளை சார்ந்து அது இருப்பதாகவும், இந்திய மாணவர்களை சர்வதேச குடிமக்களாக அது மாற்றுமென்றும், கருணை, அன்பு மற்றும் கூர்மையான சிந்தனைகளை வளர்க்குமென்றும் கூறினார்.
தேசிய கல்விக் கொள்கையை செயல்படுத்துவதில், அமைதி மற்றும் நீடித்த வளர்ச்சிக்கான மகாத்மா காந்தி கல்வி நிறுவனம் மற்றும் யுனெஸ்கோ ஆகியவை முக்கிய பங்காற்றும் என்று கூறிய அமைச்சர், இந்தியாவை அறிவுசார் தலைநகரமாக மாற்றும் விதத்தில் தேசிய கல்வி கொள்கை-2020-ஐ செயல்படுத்துவது குறித்து அவர்களின் ஆலோசனைகள் மற்றும் ஒத்துழைப்பை வரவேற்றார்.
2030 நீடித்த வளர்ச்சி இலக்குகளை அடைவதில் இந்திய அரசு உறுதியாக இருப்பதாக அமைச்சர் கூறினார். நிஷிதா, திக்ஷா, சமாக்ர சிக்ஷா அபியான் போன்ற திட்டங்கள் குறித்தும் அவர் பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1690898
விவசாயத்துறை அமைச்சகம்
ராஜஸ்தானின் ஜுன்ஜுனுவில் இருந்து வெட்டுக்கிளிக் கூட்டம் மூன்று குழுவாகப் பிரிந்து ஹரியானாவின் குருகிராம், பல்வாலுக்கும், அங்கிருந்து உ.பி.க்கும் படையெடுப்பு.
ஜுன்ஜுனுவில்  வெட்டுக்கிளிக் கூட்டம் ஜூன் 26-ஆம் தேதி காலையில் காணப்பட்டது. இதையடுத்து இந்த வெட்டுக்கிளிகளை அழிக்க கட்டுப்பாட்டுக் குழுக்கள் ஈடுபடுத்தப்பட்டன. அங்கிருந்து வெட்டுக்கிளிகள் ஒன்று சேர்ந்து, நேற்று மாலை ஹரியானாவின் ரெவாரியை அடைந்தன. அங்கு அவற்றைக் கட்டுப்படுத்தும் நடவடிக்கைகள் நேற்று முதல் இன்று காலை வரை நடைபெற்றன. அதில் எஞ்சிய வெட்டுக்கிளிகள் மீண்டும் ஒரு குழுவாகச் சேர்ந்து, மூன்று பிரிவுகளாகப் பிரிந்து, ஒரு பிரிவு குருகிராமுக்கும், அங்கிருந்து பரிதாபாத்துக்கும் சென்று உத்தரப்பிரதேசத்தை நோக்கிப் படையெடுத்தன. மற்றொரு வெட்டுக்கிளிக் கூட்டம் தில்லியில் துவாரகாவை நோக்கி நகர்ந்தது. அங்கிருந்து, தவுலதாபாத், குருகிராம், பரிதாபாத் வழியாக உ.பி.யை அடைந்தது. மூன்றாவது குழு பல்வாலில்  காணப்பட்டது. அதுவும் உ.பி.யை நோக்கி நகர்ந்தது. தற்போது, எந்த நகரப் பகுதியிலும் வெட்டுக்கிளிக் கூட்டம் தென்படவில்லை.
வேளாண் அமைச்சகம் தெரிவித்துள்ள தகவலின் படி, ராஜஸ்தான், ஹரியானா, உ.பி ஆகிய மாநிலங்களின் வேளாண் துறைகளைச் சேர்ந்த குழுக்கள், இந்த வெட்டுக்கிளிக் கூட்டத்தை தேடி வருகின்றன. இந்த மாநிலங்களின் உள்ளாட்சி அமைப்புகள், மத்திய வெட்டுக்கிளி எச்சரிக்கை அமைப்பின் அதிகாரிகளும் இதில் சேர்ந்துள்ளனர். அவற்றைக் கட்டுப்படுத்தும் நடவடிக்கைகள் நடைபெற்று வருகின்றன. ஹரியானா, உ.பி ஆகிய இரு மாநிலங்களிலும் மேற்கொள்ளப்படும் வெட்டுக்கிளிக் கட்டுப்பாட்டு நடவடிக்கைகளில் உதவுவதற்காக, ராஜஸ்தானிலிருந்து மேலும் கட்டுப்பாட்டு குழுக்கள் சென்றுள்ளன.
வெட்டுக்கிளிக் கூட்டம் பகல் நேரத்தில் தொடர்ந்து பறந்து, மாலையில் இருட்டு வந்த பின்னர் அந்த இடத்திலேயே தங்கி விடும்.. களக் கட்டுப்பாட்டுக் குழுக்கள் இவற்றைத் தொடர்ந்து கண்காணித்து, அவை தங்கியிருக்கும் இடங்களைக் கண்டறிந்து, மிகப்பெரிய கட்டுப்பாட்டு நடவடிக்கைகளை மேற்கொள்ளும். உ.பி.யைச் சேர்ந்த கட்டுப்பாட்டு குழுக்கள் இது குறித்து உஷார்படுத்தப்பட்டுள்ளன.
(Visitor Counter : 188
நிதி அமைச்சகம்
பொதுத்துறை வங்கிகளுக்கான போட்டி தேர்வை உள்ளூர் மொழிகளில் நடத்துவது தொடர்பான நிதி அமைச்சகத்தின் விளக்கம்
இந்திய அரசமைப்பால் 22 மொழிகள் அங்கீகரிக்கப்பட்டிருக்கும் போதிலும், ஆங்கிலம் மற்றும் இந்தி ஆகிய இரண்டு மொழிகளிலும் மட்டும் பொதுத்துறை வங்கிகளுக்கான போட்டி தேர்வை நடத்துவது குறித்து வங்கியியல் ஆட்சேர்ப்பு நிறுவனம் வெளியிட்டுள்ள விளம்பரம் குறித்து ஊடக செய்தி வெளியாகியுள்ளது. வங்கி தேர்வுகள் உள்ளூர் மொழிகளிலும் நடத்தப்படும் என்று மத்திய நிதி அமைச்சர் 2019-ம் ஆண்டு கூறியிருந்ததை அச்செய்தி குறிப்பிட்டுள்ளது.
பிராந்திய ஊரக வங்கிகள் குறித்து பேசும் போது தான் மேற்கண்டவாறு நிதி அமைச்சர் கூறியிருந்தார் என்று தெளிவுப்படுத்தப் படுகிறது. உள்ளூர் இளைஞர்களுக்கு வேலைவாய்ப்புகள் கிடைப்பதில் சம களத்தை உருவாக்கும் நோக்கில், பிராந்திய ஊரக வங்கிகளுக்கான அலுவலக உதவியாளர், அலுவலர் நிலை 1 ஆகிய பணிகளுக்கான தேர்வை கொங்கனி மற்றும் கன்னடம் உள்ளிட்ட 13 பிராந்திய மொழிகளில் நடத்தப்படும் என்று 2019-ம் ஆண்டு அரசு முடிவெடுத்தது. அப்போதிலிருந்து பிராந்திய மொழிகளிலும் மேற்கண்ட தேர்வுகள் நடத்தப்படுகின்றன.
பொதுத்துறை நிறுவனங்களில் எழுத்தர் வகைப்பணிகளுக்கு உள்ளூர்/பிராந்திய மொழிகளில் தேர்வு நடத்த வேண்டும் என்ற கோரிக்கையை ஆய்வு செய்வதற்காக குழு ஒன்று அமைக்கப்பட்டுள்ளது. 15 நாட்களுக்குள் அதன் பரிந்துரைகளை இக்குழு வழங்கும்.
குழுவின் பரிந்துரைகள் கிடைக்கும் வரை வங்கியியல் ஆட்சேர்ப்பு நிறுவனத்தால் தொடங்கப்பட்டுள்ள தேர்வு நடைமுறை நிறுத்தி வைக்கப்படுகிறது.
வடகிழக்குப் பகுதி வளர்ச்சி அமைச்சகம்
வடகிழக்கு மாநிலங்களில் ஆக்ஸிஜன் ஆலைகள் அமைக்க வடகிழக்கு மேம்பாட்டு அமைச்சகம் நடவடிக்கை : டாக்டர் ஜித்தேந்திரா சிங்
அனைத்து வடகிழக்கு மாநிலங்களிலும், ஆக்ஸிஜன் ஆலைகள் உட்பட கொவிட் தொடர்பான கட்டமைப்பை அதிகரிக்க ஆக்கப்பூர்வமான நடவடிக்கைகளை வடகிழக்கு பகுதி மேம்பாட்டு அமைச்சகம் எடுத்து வருவதாக வடகிழக்கு பகுதி மேம்பாட்டு இணையமைச்சர் டாக்டர் ஜித்தேந்திர சிங் கூறினார்.
இன்று நடந்த ஆய்வு கூட்டத்தில், அருணாச்சலப் பிரதேசத்தின் தவாங் பகுதியில் வடகிழக்கு பகுதி மேம்பாட்டு அமைச்சகத்தின் உதவியுடன் ஒரு ஆக்ஸிஜன் ஆலை அமைக்கப்பட்டதாகவும், இதர மாநிலங்களின் தொலை தூர பகுதிகளிலும், இதே போன்ற ஆக்ஸிஜன் ஆலைகள் அமைக்க முயற்சிகள் மேற்கொள்ளப்படுவதாகவும் இந்த கூட்டத்தில் தெரிவிக்கப்பட்டது. 5 ஆக்ஸிஜன் வேன்களை ரூ. 5 கோடி செலவில் வாங்கும் அருணாச்சலப் பிரதேச அரசின் திட்டம் குறித்தும் வடகிழக்கு பகுதி மேம்பாட்டு அமைச்சகம் தீவிரமாக பரிசீலிக்கிறது.
கொவிட்டுக்கு எதிரான நடவடிக்கைக்காக, வடகிழக்கு மாநிலங்களுக்கு, ஒருங்கிணைந்த நிதியாக ரூ.25 கோடி வழங்கப்பட்டது என்றும், இது பல மருத்துவமனைகளில் முக்கியமான கருவிகள் வாங்க உதவியாக இருந்ததாகவும் டாக்டர் ஜித்தேந்திரா சிங் தெரிவித்தார்.
வடகிழக்கு மாநிலங்களில் எங்கேயும் ஆக்ஸிஜன் தட்டுப்பாடு ஏற்படவில்லை என்றும் பல மாநிலங்களில் கூடுதல் இருப்பு உள்ளது என்றும் அவர் தெரிவித்தார்.
மேலும், கடந்தாண்டு, ஊரடங்கின் ஆரம்ப காலத்திலே வடகிழக்கு மாநிலங்களுக்கு ரூ.25 கோடி வழங்கப்பட்டு மருத்துவமனைகளில் அடிப்படை கட்டமைப்பு வசதிகள் மேம்படுத்தப்பட்டதாகவும் அமைச்சர் ஜித்தேந்திர சிங் தெரிவித்தார்.
அசாம், அருணாச்சலப் பிரதேசத்தில் கடந்தாண்டு நிலநடுக்கம் ஏற்பட்டபோது, கொவிட் பாதிப்பையும் பொருட்படுத்தாமல், வடகிழக்கு பகுதி மேம்பாட்டு அமைச்சக அதிகாரிகள் ஒருங்கிணைந்து செயல்பட்டதாக அவர் தெரிவித்தார்.
தொடர்ந்து 2வது ஆண்டாக வடகிழக்கு மாநிலங்களுக்கு ஒதுக்கப்பட்ட நிதி, நிதியாண்டு முடிவதற்கு முன்பே 100 சதவீதம் செலவழிக்கப்பட்டதாக அமைச்சர் கூறினார்.
கடந்தாண்டு மார்ச் மாதம் முதல் ஊரடங்கு அறிவிக்கப்பட்டபோது, வடகிழக்கு மாநிலங்களுக்கு அத்தியாவசியப் பொருட்களை விமானம் மூலம் கொண்டு செல்ல பிரதமர் உத்தரவிட்டதாக டாக்டர் ஜித்தேந்திர சிங் தெரிவித்தார். அதேபோன்ற நடவடிக்கையை இந்தாண்டும் முன்னுரிமை அடிப்படையில் மேற்கொள்ள அனைத்து நடவடிக்கைகளும் மேற்கொள்ளப்படுகின்றன என டாக்டர் ஜித்தேந்திர சிங் கூறினார்.
வடகிழக்கு மாநிலங்களுடன் தான் தொடர்ந்து தொடர்பில் இருப்பதாகவும், அசாமில் சமீபத்தில் ஏற்பட்ட நிலநடுக்கத்தின் போது, வடகிழக்கு பகுதி மேம்பாட்டு அமைச்சகம் ஒருங்கிணைந்து செயல்பட்டதாகவும் டாக்டர் ஜித்தேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1715719
-----
(Visitor Counter : 153
விவசாயத்துறை அமைச்சகம்
மகசூலை அதிகரிப்பதற்காக விவசாயிகளுக்கு பயிற்சி, அக்ரி இந்தியா ஹேக்கத்தான் உள்ளிட்ட அறிவிப்புகள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்து பூர்வமாக பதிலளித்த மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் கீழ்கண்ட தகவல்களை அளித்தார்.
புத்னி , ஹிசார் , அனந்தப்பூர்  மற்றும் பிஸ்வநாத் சரியாலி  ஆகிய இடங்களில் வேளாண் உபகரணங்கள் பயிற்சி மற்றும் பரிசோதனை நிறுவனங்களை அரசு அமைத்துள்ளது.
வேளாண்துறை இயந்திரமயமாக்கலின் பல்வேறு பிரிவுகளில் விவசாயிகளுக்கு பயிற்சி அளிப்பதில் இந்நிறுவனங்கள் ஈடுபட்டுள்ளன. கடந்த ஒரு வருடத்தில் மட்டும் 10,065 பேருக்கு இந்த நிறுவனங்களின் மூலம் பயிற்சி அளிக்கப்பட்டுள்ளது.
நாட்டின் வேளாண் மற்றும் அதை சார்ந்த துறைகளில் புதுமைகளை ஊக்குவிப்பதற்காக கிரிதாக்யா என்னும் தேசிய அளவிலான ஹேக்கத்தானை போட்டியை கடந்த வருடம் முதல் இந்திய வேளாண் ஆராய்ச்சி குழு நடத்தி வருகிறது.
மாணவர்கள், ஆசிரியர்கள் மற்றும் கண்டுபிடிப்பாளர்களுக்கு தங்களது முயற்சிகள் மற்றும் தொழில்நுட்பங்களை வெளிக்காட்டுவதற்கான வாய்ப்பை அக்ரி இந்தியா ஹேக்கத்தான் வழங்குகிறது.
இதற்கிடையே, நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 பிப்ரவரி 1 வரை 604.03 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 512.36 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 17.89 சதவீதம் அதிகமாகும்.
நடப்பு காரீப் சந்தை காலத்தில் 88.08 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 114041.90 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1694503
------
(Visitor Counter : 134
அணுசக்தி அமைச்சகம்
டாக்டர் விக்ரம் சாராபாய் நூற்றாண்டு விழாவையொட்டி முன்னோடி நிகழ்ச்சிக்கு அணுசக்தித் துறை ஏற்பாடு செய்துள்ளது
டாக்டர் விக்ரம் சாராபாயின் நூற்றாண்டு விழா ஆண்டு முழுவதும் கொண்டாடப்படுவதன் ஒருபகுதியாக, அணுசக்தித் துறை மற்றும் விண்வெளித்துறை மும்பையில் ஏற்பாடு செய்துள்ள இரண்டு நாள் நிகழ்ச்சி இன்று தொடங்கியது. டாக்டர் விக்ரம் சாராபாய் அணுசக்தித் துறைக்கு ஆற்றிய அரும்பணிகளை நினைவுகூரும் வகையில் முன்னோடி நிகழ்ச்சியாக அணுசக்தித் துறை இதனை ஏற்பாடு செய்துள்ளது.
டாக்டர் சாராபாயுடன் இணைந்து பணியாற்றிய பலர் இந்த நிகழ்ச்சியில் கலந்து கொண்டனர். இஸ்ரோவின் முன்னாள் தலைவர் டாக்டர் கஸ்தூரி ரங்கன், அணுசக்தி ஆணையத்தின் முன்னாள் தலைவரும், அணுசக்தித் துறையின் முன்னாள் செயலருமான டாக்டர் எம் ஆர் சீனிவாசன், கனநீர் வாரியத்தின் முன்னாள் தலைமை நிர்வாகி திரு சுரேந்தர் ஷர்மா ஆகியோர் நிகழ்ச்சியில் பங்கேற்றனர். அணுமின் நிலையங்களுக்கு ஊக்கமளிக்கும் வகையில் இந்திரா காந்தி அணுசக்தி மையத்தை உருவாக்கியது. கனநீர் வாரியம், இந்திய மின்னணுக் கழகம், அணுசக்தி வளாகம் போன்ற அணுசக்தித் துறையின் முக்கிய அமைப்புகளை உருவாக்கியது என டாக்டர் சாராபாயின் பல்வேறு நடவடிக்கைகள் மற்றும் பங்களிப்புகளை அவருடன் நெருங்கிய தொடர்பு வைத்திருந்த முக்கிய விருந்தினர்கள் புகழ்ந்துரைத்தனர்.
இந்த நிகழ்ச்சியின் தொடர்ச்சியாக 18 ஆம் தேதி குழந்தைகளுடனான கலந்துரையாடல் நடைபெறுகிறது. மும்பை முழுவதும் உள்ள பல்வேறு பள்ளிகளைச் சேர்ந்த குழந்தைகளுக்கு இந்த நிகழ்ச்சி அர்ப்பணிக்கப்படுகிறது. அணுசக்தி மற்றும் விண்வெளி அறிவியல் குறித்த பிரபலமான உரைகள், அறிவியல் வினாடி-வினா, விவாதப் போட்டிகள், சொற்பொழிவுகள் ஆகியவை இந்த நிகழ்ச்சியில் முக்கிய அம்சங்களாக இருக்கும்.
இந்த முன்னோடி நிகழ்ச்சியைத் தொடர்ந்து அணுசக்தித் துறையின் பல்வேறு பிரிவுகளில் இதேபோன்ற நிகழ்ச்சிகள் 2020 ஆம் ஆண்டு ஆகஸ்ட் மாதம் வரை நடைபெறும்.
இந்திய விண்வெளித் திட்டத்தின் தந்தை எனக் கருதப்படும் டாக்டர் விக்ரம் சாராபாய் 1919 ஆம் ஆண்டு ஆகஸ்ட் மாதம் 12 ஆம் தேதி அகமதாபாதில் பிறந்தார். விண்வெளித் துறையில் டாக்டர் சாராபாயின் பங்களிப்புகள் அனைவரும் அறிந்ததே. இருப்பினும், அணுசக்தித் துறையின் தலைவராகவும், அணுசக்தி ஆணையத்திற்கும் அவர் ஆற்றிய பணிகள் இதேபோன்ற முக்கியத்துவம் வாய்ந்தவையாகும்.
விவசாயத்துறை அமைச்சகம்
3ம் ஆண்டைக் கொண்டாடுகிறது பிரதமரின் கிசான் சம்மான் நிதித் திட்டம்
நிலம் வைத்திருக்கும் விவசாயிகளின் நிதித் தேவைகளுக்கு உதவும் வகையில், பிரதமரின் கிசான் சம்மான நிதித் திட்டத்தை மத்திய அரசு கடந்த 2019ம் ஆண்டு பிப்ரவரி 24ம் தேதி தொடங்கியது. இந்தத் திட்டம் இன்று 3 ஆண்டுகளை நிறைவு செய்கிறது. இத்திட்டத்தில் ஆண்டுக்கு ரூ.6,000, 4 மாதங்களுக்கு ஒரு முறை 3 தவணைகளாக நாடு முழுவதும் உள்ள விவசாயிகளின் வங்கி கணக்கில் நேரடியாக செலுத்தப்படுகிறது. முதலில் இத்திட்டம் 2 ஏக்கர் வரை நிலம் வைத்திருக்கும் விவசாயிகளுக்காகத் தொடங்கப்பட்டது, பின்னர் கடந்த 2019ம் ஆண்டு ஜூன் 1ம் தேதி முதல் நிலம் வைத்திருக்கும் அனைத்து விவசாயிகளுக்கும் விரிவுபடுத்தப்பட்டது.
இத்திட்டம் அமல்படுத்தப்பட்டதில் இருந்து, இதில் பல தொழில்நுட்ப மற்றும் நடைமுறை மேம்பாடுகள் செய்யப்பட்டன. ஆகையால், இத்திட்டத்தின் பயன்களை, அதிக அளவிலான விவசாயிகள் திறம்படப் பெற முடியும்.
2022 பிப்ரவரி 22ம் தேதி வரை, பிரதமரின் கிசான் திட்டத்தின் கீழ், அதன் பயன்கள் 11.78 கோடி விவசாயிகளுக்கு வழங்கப்பட்டுள்ளது. நாடு முழுவதும் உள்ள இத்திட்டத்தின் தகுதியான பயனாளிகளுக்கு ரூ.1.82 லட்சம் கோடி வழங்கப்பட்டுள்ளது. இவற்றில் ரூ.1.29 லட்சம் கோடி தற்போதைய கோவிட்-19 தொற்று காலத்தில் வழங்கப்பட்டுள்ளது.
சுய பதிவு முறை: இத்திட்டத்தின் பயனாளிகள் கைப்பேசி செயலி, பிஎம் கிசான் இணையதளம் மூலமாகவும் அல்லது பொதுச் சேவை மையங்களுக்குச் சென்றும் சுயமாகப் பதிவு செய்து கொள்ளலாம்.
மேம்படுத்தப்பட்ட மீட்பு நடைமுறை: தகுதியற்ற பயனாளிகளாக இருந்தால், அவர்களிடம் இருந்து மீட்கப்படும் தொகையை டி.டி.யாகவோ, காசோலை மூலமாகவோ செலுத்தத் தேவையில்லை. மாநில அரசின் வங்கி கணக்கில் இருந்து, மத்திய அரசின் வங்கி கணக்குக்கு தானியங்கி முறையில் வெளிப்படையாகவும், எளிதாகவும் மாற்ற முடியும்.
குறைதீர்ப்பு உதவி மையம்: இத்திட்டத்தின் பயனாளிகள் சந்திக்கும் பிரச்சினைகளைத் தீர்க்க, முழுமையான குறைதீர்ப்பு முறை உருவாக்கப்பட்டுள்ளது.
மேலும் விவரங்களுக்கு கீழ்கண்ட ஆங்கிலச் செய்திக் hகுறிப்பை காணவும்: https://pib.gov.in/PressReleasePage.aspx?PRID=1800851
நிதி அமைச்சகம்
வங்கிகளின் கடன்களை திரும்பப்பெறும் தன்மை
இந்திய ரிசர்வ் வங்கி நெறிமுறைகளின்படி வங்கிகள் கடன் திரும்பப்பெறும் கொள்கையை தயாரித்து அவற்றின் நிர்வாக வாரியத்தில் சமர்ப்பித்து அதனை திருத்தம் செய்து வைத்திருக்க வேண்டும். சிவில் நீதிமன்றங்களில் வழக்கு தொடருதல், கடன்கள் வசூல் நடுவர் மன்றங்களில் வழக்கு தொடருதல், நிதிச் சொத்துக்கள், பாதுகாப்பு மற்றும் மறுசீரமைப்பு, பாதுகாப்பு வட்டி சட்ட அமலாக்கம் ஆகியவற்றின் கீழ் நடவடிக்கை எடுத்தல் போன்ற பல வழிகளைப் பயன்படுத்தி வங்கிகள் தங்கள் கடன்களை திரும்ப வசூலிக்க வாய்ப்புகள் உள்ளன. மேலும் 2016 கம்பெனிகள் கலைப்பு திவால் விதிகள் இயற்றப்பட்டு வாராக்கடன் பிரச்சினைக்கு காலக்கெடுவுடன் கூடிய தீர்வுகள் ஏற்படுத்தப்பட்டுள்ளன. மேலும் 1949 வங்கிகள் வரன்முறைச் சட்டம் இந்த விதிகளின்படி கம்பெனி கலைப்பு நடவடிக்கையைத் தொடர வங்கிகளுக்கு உத்தரவிடுமாறு ரிசர்வ் வங்கியைக் கேட்டுக் கொள்ள அரசுக்கு அதிகாரம் அளிக்கிறது. இத்தகைய உத்தரவுகளை பின்பற்றி வங்கிகள் பெரிய அளவு கடன் சம்பந்தப்பட்ட வழக்குகளை தேசிய கம்பெனி சட்ட நடுவர் மன்றத்தின் முன் தாக்கல் செய்துள்ளன. மேலும் இந்த நெறிமுறைகள் அமலாக்கத்தை கருத்தில் கொண்டு இந்திய ரிசர்வ் வங்கி செயல்படாச் சொத்துக்கள் பிரச்சினை தீர்வுக்கு மாற்றியமைக்கப்பட்ட கட்டமைப்பை வெளியிட்டுள்ளது. இதன்படி அதிக மதிப்புள்ள செயல்படா சொத்துக்கள் பிரச்சினைக்கு காலக்கெடுவுடன் தீர்வு ஏற்பட வாய்ப்பு உருவாகிறது.
பொதுத்துறை வங்கிகள் தரவு அடிப்படையிலான அறிக்கையின்படி 1,77,614 சொத்துக்கள் பறிமுதல் செய்யப்பட்டு ஏலம் விடப்பட்டுள்ளது. இதிலிருந்து ரூ.15,196 கோடி 2014-15 முதல் 2017-18 நிதியாண்டு வரை வசூலிக்கப்பட்டுள்ளது.
உலக செயல்பாடுகள் தொடர்பான ரிசர்வ் வங்கி தரவின்படி 31.12.2017ல் மொத்த கடன்கள் மற்றும் வர்த்தக வங்கிகளுக்கு வழங்கப்பட்ட முன்பணம் விவரம் வெளியிடப்பட்டுள்ளது.
மக்களவையில் இன்று  கேள்விக்கு எழுத்து மூலம் அளித்த பதிலில் நிதித்துறை இணையமைச்சர் திரு. ஷிவ்பிரதாப் சுக்லா இத்தகவலைத் தெரிவித்தார்.
(Visitor Counter : 519
அறிவியல் மற்றும் தொழில்நுட்பத்துறை
மேற்கு இந்தியப் பெருங்கடலில் உள்ள மிகப்பெரிய மாலத்தீவு ஆழ்கடல் மலை முகடுகளின் மேலோடு பரிணாமத்தை ஆராய்வதன் மூலம் கோண்ட்வானா நிலத்தின் சிதறல்களை மீண்டும் கட்டமைக்க முடியும்
மேற்கு இந்திய பெருங்கடலின் மிக முக்கியமான புவி இயக்கவியல் அம்சங்களான கண்டத்தட்டு பரிணாமம் மற்றும் மிகப் பெரிய மாலத்தீவு கடலடி மலைப் பகுதியின் தன்மையை, இந்திய ஆராய்ச்சியாளர்கள், சமீபத்தில் மேற்கொண்ட ஆய்வில் கண்டறிந்தனர். இதன் தோற்றம் அறிவியல் விவாதங்களின் மையமாக உள்ளது.
இந்த ஆய்வு , தற்போதைய கண்டங்களின் கட்டமைப்பு, இந்திய பெருங்கடல் பகுதியில் படுகைகளின் உருவாக்கம், கண்டங்கள் பிரிந்ததற்கு காரணமாக இருந்த கோண்ட்வானா நிலத்தின் சிதறல்களை மீண்டும் கட்டமைக்க உதவும்.
மாலத்தீவு கடலடி மலை முகடு, பூகம்ப நடவடிக்கைகளுடன் தொடர்பில்லாத மலை முகடு. மேற்கு இந்திய பெருங்கடல், தென்மேற்கு இந்தியாவில் உள்ள இந்த கடலடி மலை முகடு நன்றாக ஆய்வு செய்யப்படவில்லை. நிலநடுக்கத்தை தாங்கும் இந்த கடலடி மலைமுகடுகளின் புவி இயக்கவியல் அமைப்பு பற்றி அறிந்து கொள்வது மிக முக்கியமானதாகும். இது கடல் படுகைகள் உருவாக்கத்தை புரிந்து கொள்வதில் மதிப்புமிக்க தகவல்களை அளிக்கிறது..
மத்திய அறிவியல் மற்றும் தொழில்நுட்பத்துறையின் கீழ் செயல்படும் மும்பையில் உள்ள தன்னாட்சி அமைப்பான, புவி காந்தவியல் இந்திய மையத்தின் ஆய்வு, செயற்கைக்கோள் மூலம் பெறப்பட்ட உயர் தெளிவுத்திறன் கொண்ட புவியீர்ப்பு தரவுகளின் உதவியுடன், முதல் முறையாக சாத்தியமான புவியியல் குறுக்குவெட்டுகளை கண்டறிந்துள்ளது.
ஆராய்ச்சியாளர்களின் ஆய்வு முடிவுகள், இந்தியப் பெருங்கடலின் கண்டத்தட்டு பரிணாமத்தைப் புரிந்து கொள்வதில் கூடுதல் கட்டுப்பாடுகளை அளிக்க முடியும்.
டாக்டர் எஸ்.பி. ஆனந்த் வழிகாட்டுதலின் பேரில், டாக்டர். பிரியேஷ் குன்னும்மாள் மேற்கொண்ட இந்த ஆய்வு, புவியின் மேலோடு மற்றும் பெரிய சாகோஸ்-லாக்கடைவ் மலை முகடு அமைப்பின், மாலத்தீவு கடலடி மலைப் பிரிவின் மேற்பரப்பு  இடையேயான மேலோடு கட்டமைப்பு மற்றும் ஈர்ப்பு சமநிலையின் நிலையை வழங்குகிறது.
“இந்த ஆய்வு மேற்பரப்பு கட்டமைப்பு, மற்றும் மாலத்தீவு மலை முகடின் கண்டத்தட்டு பரிணாமம் பற்றிய புதிய நுண்ணறிவுகளை வழங்குகிறது’’ என டாக்டர். பிரியேஷ் கூறினார்.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://www.pib.gov.in/PressReleasePage.aspx?PRID=1799051
பாதுகாப்பு அமைச்சகம்
ஒருங்கிணைந்த பாதுகாப்புத்துறைக்கான தேர்வில் முதலிடம் பிடித்துள்ள ஹிமான்ஷூ பாண்டேயின் உத்ராகண்ட் இல்லத்திற்கு மத்திய பாதுகாப்பு இணையமைச்சர் திரு அஜய் பட் சென்றார்
ஒருங்கிணைந்த பாதுகாப்புத்துறைக்கான தேர்வில் முதலிடம் பிடித்துள்ள ஹிமான்ஷூ பாண்டேயின் உத்ராகண்ட் மாநிலம் ஹல்துவானியில் உள்ள இல்லத்திற்கு மத்திய பாதுகாப்பு இணையமைச்சர் திரு அஜய் பட் நேற்று சென்றார். கடின உழைப்புடன் சாதனைப் படைத்த ஹிமான்ஷூக்கு பாதுகாப்புத்துறை இணை அமைச்சர் வாழ்த்துத் தெரிவித்தார். அத்துடன் அவருடைய எதிர்கால வெற்றிக்கும் வாழ்த்துவதாகக் கூறினார். ஹிமான்ஷூவின் வெற்றியால் ஹல்துவானி மட்டுமில்லாமல் ஒட்டுமொத்த உத்ராகண்ட் மாநிலமே பெருமைப்படுவதாக அவர் தெரிவித்தார். ஒருங்கிணைந்த பாதுகாப்புத் துறைக்கான தேர்வில் அர்ப்பணிப்புடனும், கடின உழைப்புடனும், ஹிமான்ஷூ வெற்றி அடைந்துள்ளதாகத் தெரிவித்தார். இது மற்ற இளைய மாணவர்களுக்கு உத்வேகம் அளிப்பதாக இருக்கும் என்று கூறினார்.
கடினமான தருணங்களில்கூட ஹிமான்ஷூவின் கல்விக்கு உறுதுணையாக இருந்த அவருடைய பெற்றோருக்கும் அமைச்சர் பாராட்டுத் தெரிவித்தார்.
-----
(Visitor Counter : 113
பிரதமர் அலுவலகம்
ஆக்ராவில் பல்வேறு வளர்ச்சித் திட்டங்களுக்கு அடிக்கல் நாட்டி பிரதமர் நிகழ்த்திய உரையின் சுருக்கம்
பாரத் மாதாகி ஜெ!
பாரத் மாதாகி ஜெ!
பாரத் மாதாகி ஜெ!
இந்தப் புத்தாண்டில் உத்தரப்பிரதேசத்தில் நடைபெறும் முதலாவது நிகழ்வு இதுவாகும். உத்தரப்பிரதேசத்தில் மக்கள் அனைவருக்கும் எனது புத்தாண்டு  நல்வாழ்த்துக்கள். புதிய இந்தியாவை உருவாக்கும் உங்கள் அனைவரையும் நான் வணங்குகிறேன்.
நண்பர்களே,
ஆக்ராவில் உங்கள் முன்னால் நான் வந்திருப்பது எனது அதிர்ஷ்டமாகும். உங்களிடம் நான் ஆதரவு கோரும் போதெல்லாம் ஒட்டு மொத்த உத்தரப்பிரதேசமும், ஒட்டு மொத்த தேசமும் என் மீது வாழ்த்துக்களைப் பொழிகின்றன. உங்களுடைய எதிர்பார்ப்புகளை நிறைவேற்ற ஓய்வின்றி நான் முயற்சி செய்கிறேன். உங்களுடைய வாழ்த்துக்கள் எனக்கு இருப்பதால் நேர்மையான பாதையில் நான் தொடர்ந்து நடைபோடுகிறேன். உங்களுக்கும், நாட்டு மக்கள் அனைவருக்கும் முழு அர்ப்பணிப்போடு சேவை செய்கிறேன்.
உங்களின் நம்பிக்கை மற்றும் ஒத்துழைப்பால் “அனைவரும் இணைவோம், அனைவரும் உயர்வோம்” என்ற இயக்கம் மேலும் ஒரு மைல் கல்லைத் தாண்டுகிறது. ஆக்ராவில் சற்று நேரத்திற்கு முன் ரூ.3,500 கோடி மதிப்பிலான வளர்ச்சித் திட்டங்களைத் தொடங்கி வைத்திருப்பது இந்த திசையில் செயல்படுத்தப்பட்டுள்ள முக்கியமான செயலாகும்.
இந்தத் திட்டங்கள் முதன்மையாக்க் குடிநீர், கல்வி, சுகாதாரம், கழிவுநீர் சுத்திகரிப்பு, போக்குவரத்து ஆகியவற்றோடு தொடர்புடையவை. அதாவது ஆக்ராவைப் பொலிவுறு நகரமாக மாற்றுவதோடு தொடர்புடையவை. இந்தத் திட்டங்கள் தொடங்கப்படுவதற்கு எனது சகோதர, சகோதரிகள் ஆகிய உங்களுக்குப் பாராட்டுக்களைத் தெரிவித்துக் கொள்கிறேன்.
இவற்றுக்கு ஆதரவும், ஒத்துழைப்பும் அளித்த ஜப்பானுக்கும் எனது அடிமனதிலிருந்து நன்றியைத் தெரிவித்துக் கொள்கிறேன்.
சகோதர சகோதரிகளே,
உங்களின் நீண்ட கால கோரிக்கை இன்று நிறைவேறியிருக்கிறது. ஆக்ராவிலிருந்து மதுரா வரை தண்ணீர் தட்டுப்பாடு ஒரு பிரச்சனையாக இருக்கிறது. நிலத்தடி நீர் பெரும்பாலும் உவர்ப்பாக இருப்பதால் குடிப்பதற்குப் பயன்படுத்த இயலவில்லை. உயிர் வாழ்வதை சாத்தியமாக்கும் யமுனா தாயும் மிகவும் மாசுபடுத்தப்பட்டதால் அங்குள்ள தண்ணீரும் குடிநீருக்குப் பயன்படவில்லை. இதன் காரணமாக ஆக்ராவின் தாகத்தைத் தீர்க்க கங்கை கால்வாய் திட்டம் உருவாக்கப்பட்டது. ஆக்ராவில் குடிநீர் விநியோகத்தை உறுதி செய்ய ரூ.3,000 கோடி மதிப்புள்ள கங்கா நீர் திட்டம் இன்று உங்களுக்கு அர்ப்பணிக்கப்பட்டுள்ளது. இதன் மூலம் இந்தப் பகுதி முழுவதிலும் உள்ள லட்சக்கணக்கான குடும்பங்களுக்குத் தூய்மையான குடிநீர் கிடைக்கும். கங்கை நதி தூய்மைத் திட்டத்தின் கீழ் யமுனா நதியைத் தூய்மைப்படுத்துவது மத்திய அரசின் முன்னுரிமைப் பணியாக உள்ளது என்ற தகவலை உங்களுக்குத் தெரிவிக்க விரும்புகிறேன்.
நண்பர்களே
“உத்தரவு மற்றும் கட்டுப்பாட்டு மையம்” என்ற புதிய பணி ரூ.300 கோடி செலவில் ஆக்ராவில் தொடங்கப்பட்டுள்ளது. இதன் மூலம் அமைக்கப்பட்டுள்ள 1200-க்கும் அதிகமான சிசிடிவி கேமராக்கள் ஆக்ரா முழுவதையும் கண்காணிக்க உதவும்.
சகோதர சகோதரிகளே
இந்த வளர்ச்சித் திட்டங்களுக்காக உங்களுக்கு மீண்டும் நான் வாழ்த்துக்களைத் தெரிவித்துக் கொள்கிறேன். உங்களுடைய வாழ்த்துக்களைப் பொழிய இவ்வளவு பெரும் திரளாக வந்திருப்பதற்கு நான் பெருமிதம் கொள்கிறேன். என்னோடு சேர்ந்து நீங்களும் முழக்கமிடுங்கள்.
பாரத் மாதாகி ஜெ!
பாரத் மாதாகி ஜெ!
பாரத் மாதாகி ஜெ!
மகர சங்கராந்தி விழாவுக்கு முன்கூட்டியே எனது வாழ்த்துக்களைத் தெரிவித்துக் கொள்கிறேன்.